Veronica Palm

Veronica Palm (født 1973) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Stockholms kommuns valkrets på plass 170. Av yrke er hun barnehagearbeider.«Veronica Palm (S)», riksdagen.se. Besøkt 14. oktober 2012 

 Bakgrunn og karriere 
Veronica Palm vokste opp i Kisa, og fullførte gymnaset i Linköping i 1991, for deretter å arbeide i barnehage i fem år. Hun studerte samtidig samfunnsvitenskap ved en folkehøgskole i Linköping,Veronica Palms CV, lastet ned fra socialdemokraterna.se. Besøkt 4. oktober 2012  samt kvinnevitenskap ved Linköpings universitet. I 1996 begynte hun å jobbe hos Finansdepartementet i Stockholm, men flyttet ganske snart tilbake til Linköping, hvor hun jobbet for fagforbundet LO fram til 1998, da hun ble medlem av Europaparlamentet. Hun har sittet i riksdagen siden 2002. Ifølge Palm selv er hennes hjertesaker barns oppvekstvilkår, likestilling på et globalt nivå, og menneskerettigheter.«Veronica Palm - om mig» , socialdemokraterna.se. Besøkt 14. oktober 2012 

Palm har siden 26. april 2011 vært leder av sivilkomiteen. Hun er også medlem av Sveriges krigsdelegasjon. Palm har sittet i en rekke ulike komiteer, og har tidligere vært nestleder i skattekomiteen og i sosialsikringskomiteen.

Forfatteren Christer Isaksson har plassert Victoria Palm i Socialdemokraternas venstrefløy.Christer Isaksson (2010) - Den nya vän(s)tern : [åt vilket håll går socialdemokraterna?]. Stockholm: Ekerlid. ISBN 978-91-7092-146-9 Palm ble nevnt som en kandidat til å ta over partiledervervet etter Mona Sahlin.«Stjärnskott het kandidat» av Pea Nilsson, dn.se, 21. november 2010. Besøkt 14. oktober 2012 

 Referanser 

 Eksterne lenker 



 Veronica Palm på Sveriges riksdags nettside
 Socialdemokraterna.se – Veronica Palm 

Kategori:Svenske sosialdemokrater
Kategori:Svenske riksdagsmedlemmer
Kategori:Svenske riksdagsmedlemmer 2002–2006
Kategori:Svenske riksdagsmedlemmer 2006–2010
Kategori:Svenske riksdagsmedlemmer 2010–2014
Kategori:Svenske medlemmer av Europaparlamentet